Kvernes stavkyrkje

Kvernes stavkyrkje er ei stavkyrkje i Averøy kommune på Nordmøre. Kyrkja er av møretypen med mellomstavar i ytterveggene og tverrgåande bjelkar. Karakteristisk for denne kyrkja og Rødven stavkyrkje er dei utvendige skordene. Kyrkja vart truleg bygd på siste halvdel av 1300-talet. Kyrkja vart omfattande ombygd mellom anna med lafta kor i 1633. I samband med ombygginga i 1633 vart inngangen flytta frå vestsida av kyrkjeskipet til sørsida. I 1776 vart kyrkja igjen ombygd og endå ei gong i 1810 med ein takryttar. I 1894 vart kyrkja seld og kjøpt av ei gruppe menneske som seinare gav heile kyrkja til Fortidsminneforeningen. Kjelder Leif Anker og Jiri Havran (2005). Kirker i Norge, bind 4: Middelalder i tre. Oslo: ARFO. s. 316–323. «Kvernes stavkyrkje». Kirkesøk. Den norske kyrkja. Kvernes stavkyrkje i kulturminnesok.no, nettstaden til Riksantikvaren Bakgrunnsstoff Fortidsminneforeninga om stavkyrkja Arkivert 2019-04-12 ved Wayback Machine. Riksantikvaren om stavkyrkjeprogrammet Kunsthistorie.com (arkivside) «Kvernes stavkirke» på nettstaden stavkirke.org Arkivert 2007-09-07 ved Wayback Machine.